En 46-årig motionscyklist fra Vejen, som siden onsdag aften har været meldt savnet af politiet, er fredag formiddag blevet fundet død ved Kolding.

Det oplyser Syd- og Sønderjyllands Politi.

Sydøstjyllands Politi og Syd- og Sønderjyllands Politi har siden onsdag aften ledt efter den 46-årig mand med tjenestehunde og en helikopter fra Forsvaret.

Syd- og Sønderjyllands Politi har på nuværende tidspunkt ikke yderligere kommentarer til sagen, men fortæller at intet tyder på, at der er sket noget kriminelt.

Familien er underrettet.

Den 46-årig mand tog torsdag morgen ud for at cykle i skovene omkring Kolding, men vendte ikke tilbage.

Mandens familie blev bekymret, da han ikke var vendt tilbage ud på eftermiddagen og alarmerede politiet om aftenen. Herefter sendte de redningshelikoptere i luften over Gelballe og Fovslet skove ved Kolding for at finde den 46-årige mand, der dagligt tager på cykelture.